অনুৰাধা থোকচোম

অনুৰাধা থোকচোম (, জন্ম: ২ ফেব্ৰুৱাৰী ১৯৮৯, ভাৰতৰ মণিপুৰৰ টৌবুলত) ভাৰতৰ ৰাষ্ট্ৰীয় মহিলা ফিল্ড হকী দলৰ সদস্য। মণিপুৰৰ টৌবুলত জন্ম গ্ৰহণ কৰা আৰু ডাঙৰ দীঘল হোৱা অনুৰাধাই কম বয়সতে হকী খেলিবলৈ আৰম্ভ কৰে আৰু ২০০৬ চনৰ মহিলা হকী চেম্পিয়নছ ট্ৰফীত আন্তঃৰাষ্ট্ৰীয় পৰ্যায়ত আত্মপ্ৰকাশ কৰে। থোকচোমে ভাৰতীয় দলত ফৰৱাৰ্ড হিচাপে খেলে আৰু তেওঁৰ দখলত ৮০ তকৈও অধিক আন্তঃৰাষ্ট্ৰীয় খিতাপ আছে।

থোকচোমে ২০১৬ চনৰ ৰিঅ' অলিম্পিকতো অংশগ্ৰহণ কৰিছিল। এই অলিম্পিকত ভাৰতীয় মহিলা দলে ৩৬ বছৰৰ ব্যৱধানৰ পিছত যোগ্যতা অৰ্জন কৰিছিল। ২০১৪-১৫ বৰ্ষৰ মহিলা এফআইএইচ হকী ৱৰ্ল্ড লীগত ভাৰতীয় দলৰ বিজয়ত তেওঁৰ ভূমিকাৰ বাবে ভাষ্যকাৰসকলে তেওঁক প্ৰশংসা কৰিছিল। এই প্ৰতিযোগিতাত তেওঁলোকে পঞ্চম স্থান লাভ কৰি অলিম্পিকৰ বাবে যোগ্যতা অৰ্জন কৰিছিল।

ব্যক্তিগত জীৱন

১৯৮৮ চনৰ ২ ফেব্ৰুৱাৰীত মণিপুৰৰ বিষ্ণুপুৰ জিলাৰ টুবুল গাঁৱত থোকচোমৰ জন্ম হয়। তেওঁৰ পিতৃ থোকচোম চুৰামণি এজন ৰিক্সাচালক। তেওঁৰ মাতৃৰ নাম থোকচোম অংবি কোমোলিনি। তাইৰ তিনিজন ভাই-ভনীৰ ভিতৰত এজন ককায়েক ফুটবল খেলুৱৈ আছিল। থোকচোমৰ পৰিয়ালে খেতি-বাতিৰ জৰিয়তে জীৱিকা নিৰ্বাহ কৰিছিল। তেওঁ নিজে ফুটবলৰ প্ৰতি আগ্ৰহী আছিল যদিও জ্যেষ্ঠ ভাতৃ-ভগ্নীৰ নিৰ্দেশনাত তেওঁ হকীৰ প্ৰশিক্ষণ আৰম্ভ কৰে। তেওঁ কয়: "মোৰ গাঁৱত ফুটবল খেলুৱৈৰ অভাৱৰ বাবে হকীৰ হঠাৎ আগমণ ঘটে। " থোকচোমে টৌবুল য়ুথ ক্লাবত হকী খেলিবলৈ আৰম্ভ কৰে আৰু পিছত ইম্ফল স্থিত পশ্চাৎ হকাৰ একাডেমী মণিপুৰত নামভৰ্তি কৰে। তেওঁ বৰ্তমান ভাৰতীয় ৰেলৰ ক্লাৰিকেল বিভাগত নিযুক্তি লাভ কৰিছে।

কেৰিয়াৰ

থোকচোম কম সময়ৰ বাবে গুজৰাটৰ ভাৰতীয় ক্ৰীড়া প্ৰাধিকৰণ প্ৰতিষ্ঠানত নিয়োজিত হৈছিল। কিন্তু পষ্টেৰিয়ৰ হকী একাডেমীৰ বাবে সেয়া তেওঁ এৰি দিয়ে। তাৰ পিছত তেওঁ ৰাষ্ট্ৰীয় চেম্পিয়নশ্বিপত মণিপুৰক প্ৰতিনিধিত্ব কৰি ৰাষ্ট্ৰীয় নিৰ্বাচকসকলৰ দৃষ্টি আকৰ্ষণ কৰে। তেওঁ ২০০৬ চনৰ মহিলা হকী চেম্পিয়নছ ট্ৰফীত ভাৰতীয় মহিলা ৰাষ্ট্ৰীয় ফিল্ড হকী দলৰ হৈ আত্মপ্ৰকাশ কৰিছিল। ২৬ বছৰ বয়সলৈকে থোকচোমে ৰাষ্ট্ৰীয় দলৰ হৈ আঠখন আন্তঃৰাষ্ট্ৰীয় খেলত অংশগ্ৰহণ কৰিছিল। তাৰ পিছত তেওঁক ৰাষ্ট্ৰীয় দলত নিয়মীয়া স্থানৰ বাবে ক'ৰ প্ৰবেবল বা মূল সম্ভাৱ্য হিচাপে নিৰ্বাচিত কৰা হৈছিল। থোকচোমে নতুন প্ৰশিক্ষক মাথিয়াছ আহেৰেঞ্চৰ অধীনত ক্ৰীড়া শিবিৰৰ মনোভাৱৰ বিষয়ে কয় যে দলটো এতিয়া ২০১৪-১৫ মহিলা এফআইএইচ হকী বিশ্ব লীগৰ ঠিক আগতে অধিক আত্মবিশ্বাসী। তেওঁ কয়, "নতুন প্ৰশিক্ষকৰ অধীনত এয়া এক শিক্ষণৰ সময় আছিল। আমি অধিক আত্মবিশ্বাসী অনুভৱ কৰিছোঁ‌...। "

ভাৰতীয় দলটোৱে লীগ ছেমিফাইনেলত পঞ্চম স্থান লাভ কৰিছিল আৰু ৩৬ বছৰৰ ব্যৱধানৰ পিছত অলিম্পিকলৈ যোগ্যতা অৰ্জন কৰিছিল। নিৰ্ণায়ক লীগৰ এখন খেলত জাপানী দলৰ বিৰুদ্ধে দলটোৰ ড্ৰ'ত থোকচোমে গুৰুত্বপূৰ্ণ ভূমিকা পালন কৰিছিল। তেওঁ বলটো জাপানী ডিফেন্সৰ ওপৰেৰে লৈ গৈছিল আৰু খেলখনৰ প্ৰথম পেনাল্টি কৰ্ণাৰ (যিটোৱে ভাৰতক অগ্ৰগতি প্ৰদান কৰিছিল) অৰ্জন কৰিছিল। ২০১৬ চনৰ গ্ৰীষ্মকালীন অলিম্পিকৰ বাবে যোগ্যতা অৰ্জন কৰাৰ পিছত, তেওঁ ৰিঅ' অলিম্পিকত ৰাষ্ট্ৰক প্ৰতিনিধিত্ব কৰিবলৈ সাজু হয়। ২০১৬ গ্ৰীষ্মকালীন অলিম্পিকৰ বাবে যোগ্যতা অৰ্জন কৰাৰ বিষয়ে অনুৰাধাই কৈছিল:

ৱৰ্ল্ড লীগ ছেমিৰ পিছত ভাৰতীয় মহিলা হকী দলত তেওঁলোকৰ অৱদানৰ বাবে থোকচোম, সুশীলা চানু আৰু লিলি চানু মায়েংবামক প্ৰশংসা কৰা হৈছিল। ইম্ফললৈ উভতি অহাৰ পিছত তিনিগৰাকী মহিলাই এক উষ্ম অভ্যৰ্থনাও লাভ কৰে।
দক্ষিণ আফ্ৰিকাৰ জোহান্সবাৰ্গত অনুষ্ঠিত ২০১৬-১৭ বৰ্ষৰ মহিলা এফআইএইচ হকী বিশ্ব লীগৰ ছেমিফাইনেলত থোকচোমে অংশগ্ৰহণ কৰা নাছিল। তেওঁৰ অনুপস্থিতিক দলটোৰ দুৰ্বল প্ৰদৰ্শনত এক সহায়ক কাৰক হিচাপে দেখা গৈছিল। scroll.in-ৰ জছপ্ৰীত চাহনীয়ে উল্লেখ কৰিছিল যে ভাৰতীয় আক্ৰমণৰ বাবে থোকচোম অবিহনে, দলটোৱে দখল হেৰুৱাইছিল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:ভাৰতৰ ফিল্ড হকী খেলুৱৈ
শ্ৰেণী:ভাৰতীয় অলিম্পিক প্ৰতিযোগী